PILEGRIMSLEIA I KOMMUNAL PLANLEGGING

Seminar om pilegrimsleiene, Trondheim, Erkebispegården, 18. – 19. april 2005

Terje Abrahamsen, miljøvernrettleiar i Nord-Fron kommune 
(Vinstra, midt i Gudbrandsdalen)

Pilegrimsleia i Nord-Fron kommune

Pilegrimsleia i vår kommune (grenser mot Sør-Fron kommune (Hundorp) i sør og Sel kommune (Otta) i nord. Dette er gode naboer i begge ender med sterkere historisk tilknytning til pilegrimstradisjoner og middelalder enn oss. 

Pilegrimsleia i Nord-Fron kommune:

· totalt ca 26 km

· vesentlig eldre sti/kjerreveg, skogsveg, kommunal- og fylkes(!)veg

· 30 klyv/grinder

· 80 merkestolper og tekststolper

· 150 merkestikker

· 3 bruer og klopper

· 300 m gjerde

· Investert kr 200.000 – 300.000 i materialer med mer og 2 – 3 årsverk i arbeidsinnsats

Poenget her er ikke antallet, eller å vise at Nord-Fron kommune er spesielt flinke, men å vise med et eksempel at det er lagt ned betydelige midler og arbeidsinnsats i å etablere (og vedlikeholde) pilegrimsleia. 
DETTE MÅ VI TA VARE PÅ, både sikre arealmessig, og sikre gjennom vedlikehold. 
Prøvd å følge opp dette i kommunen. Nå er det Rotary-foreninga i Gudbrandsdalen som de siste åra har tatt frivillig ansvar for vedlikehold, og gjør en god jobb her

Pilegrimsleia vår går i det alt vesentlige i LNF-område, utenom boliger, hytter og næringsvirksomhet. Unntak, så vidt, for Vinstra og for Kvam. 

Lite eller ingen strekning der vi kan si sikkert at her gikk pilegrimene.

Sier dette fordi svært gamle veger (før 1537) har et automatisk vern, men trenger selvsagt også en formell planstatus. Pilegrimsleia vår har ikke slike kvaliteter, men likevel vel verd å sikre – kommunale planverktøyet et godt egna virkemiddel – skal si litt mer om det. 

Hva sier håndboka om sikring gjennom plan?

Vise til ”Håndbok for pilegrimsleia”, kap. 2.1, utgitt av DN og RA i mai 1998. 

Her er det, på grunnlag av et brev fra Oppland fylkeskommune, kulturminneforvaltningen, gitt følgende føringer: 

REGULERINGSPLAN (BEBYGGELSESPLAN):

Pilegrimsleia er førreformatorisk: reguleres til spesialområde bevaring

Pilegrimsleia er nyere, men av nasjonal/regional verdi: reguleres til spesialområde bevaring

Pilegrimsleia er ikke verneverdig: reguleres for eksempel til friområde 

KOMMUNEPLAN (KOMMUNEDELPLAN):

Vises som viktig ledd i kommunikasjonssystemet (jf § 20-4, pkt. 6 i plan- og bygningslova) 

DISPENSASJONSSAKER (BERØRER PILEGRIMSLEIA): 

Dvs. etter § 7 i plan- og bygningslova: saka sendes kulturvernmyndighetene 

Erfaringer, bl.a. fra Nord-Fron kommune

Påstand: det viktigste er nok ikke formell juridisk status til pilegrimsleia, men at flest mulig kjenner den, vet hvor den går og tar del i et felles ansvar for å beholde den. 

Kanskje en selvfølge, men poenget er at en kommer neppe i mål med formaliteter hvis det ikke er forståelse for verdien av pilegrimsleia. 

Nord-Fron kommune har så langt hatt få konflikter mellom utbygging i og vern av pilegrimsleia. Skyldes vesentlig det faktum at 90 % av leia går gjennom LNF-område.

Vedl. 1 (Kommuneplan for Nord-Fron kommune) 

Denne transp. viser at pilegrimsleia gjennom vår kommune går i LNF-område. Leia er her markert med lilla stipla strek. 

Både gode og dårlige erfaringer i Nord-Fron kommune, når resultatet av motstridende interesser, dvs. pilegrimsleia vs. utbyggingsinteresser, har blitt rimelig godt, skyldes dette like mye tilfeldigheter som gjennomtenkt og langsiktig planlegging… 

Lagt inn i pilegrimsleia i vår kommuneplan som ”Viktige ledd i kommunikasjonssystemet”, i oversiktsplan og delplaner. Ikke innarbeidet i noen reguleringsplan. 

Det er ikke er utarbeidet noen reguleringsplan for noe område som pilegrimsleia går gjennom etter 1997. Kommunen har heller ikke foretatt reguleringsendring der det kunne vært aktuelt. 

Men, vi har hatt noen eksempler på realisering (utbygging) etter reguleringsplaner vedtatt før 1997 som kommer noe i konflikt med pilegrimsleia. 

Vedl. 2 (reguleringsplan for boligbygging, Toksefeltet, ovenfor Vinstra) 

Pilegrimsleia går gjennom utkanten av Toksefeltet. Planlagt tilkomstveg til deler av feltet var opprinnelig lagt oppå en eldre veg som seinere blei pilegrimsleia, og som var et viktig landskapselement. Her fikk vi gjort ei omregulering før utbygging av feltet (ca år 2000). 

Leia er her markert med (tynn) stipla lilla strek. 

Vil gjennom noen få bilder ta dere med på ei lita vandring langs pilegrimsleia ovenfor Vinstra. 

Bilde 3 (oversikt fra Øvre Sødorp, ovenfor Vinstra)
Viser boligområdet Toksefeltet, pilegrimsleia, kulturlandskapet og hvor fint det er i Gudbrandsdalen, selv en grå vårdag…

Bilde 4 (høl i autovernet langs fylkesvegen, ned mot Vinstra) 
Dette kan, med litt godvilje, sies å være resultat av godt samarbeid mellom vegvesen og kommune ved opparbeiding av pilegrimsleia, og dette har med planlegging å gjøre. 

Bilde 5 (kryss boligfelt/pilegrimsleia, Toksefeltet)
Her har vi fått inn asfalt og boliger, etter at pilegrimsleia ble etablert. Vi står her i et kryss, jf merkestolpe, - tilkomstveg til deler av boligområdet skulle har gått mot høyre, den går nå i stedet mot venstre, slik at den gamle vegen mot høyre ble tatt vare på. 

Bilde 6 (gammelt vegfar, langs småbruket Gurilykkja)
Dette er hva vi ”redda” ved å legge om vegen, rett nok intet stort kulturminne, men en positiv opplevelse langs en eldre veg og et landskapsrom mot et eldre småbruk. Viktig vandringselement for vandreren (pilegrimen) og beboeren i Toksefeltet. 

Til slutt viser jeg til resultat av undersøkelsen om tilstanden i pilegrimsleia som Kari Møyner i Oppland fylkeskommune har gjennomført sammen med RA og DN i 2004. Et av resultata her viser at bare vel 50 % av kommunene har innarbeidet pilegrimsleia i kommunale planer. 

Her ligger ei utfordring for kommunene – sikre og skjøtte. 

Den utfordringen og jobben vil vi prøve å ta, innafor rammer av svært begrensa både tid og ressurser. Denne jobben gjør vi bl.a. under erkjennelsen av at ingen lenke (pilegrimsleia) er sterkere enn det svakeste ledd (enkeltkommune). 

MEN, vi trenger et lokomotiv, en inspirator og en samordner, som kan være med på og bidra til at pilegrimsleiene blir satt på dagsorden, og som synliggjør at leia er ei lenke med mange ledd. Det vil bl.a. si en så aktiv og medvirkende DN og RA som mulig, og sist men ikke minst et engasjement for pilegrimssaken i kirken. 
